Okresná prokuratúra Vranov nad Topľou 
Nám. Slobody 5, 093 80 Vranov nad Topľou

Číslo: Pv 549/15/7713	Vranov nad Topľou, 23.10.2015 
EEČ : 2-61-128-2015

U Z N E S E N I E

Trestná vec:	obv. XXXXX 
Trestný čin:	Prečin Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

Rozhodol: 	prokurátorka Okresnej prokuratúry Vranov nad Topľou 

Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného  
XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
	väzba: nie
ktorý je trestne stíhaný pre trestný čin:
- Prečin Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 

na tom skutkovom základe, že:

v priebehu školského roka 2014/2015 v obci XXXXX, okr. Vranov nad Topľou, ako rodičia mal. XXXXX, nar. XXXXX, žiačky Základnej školy Kukučínova XXXXX, ktorej zo Zákona o rodine č. 36/2005 Z.z. vyplýva povinnosť starať sa sústavne a dôsledne o všestranný vývoj a rozvoj svojej dcéry, nezabezpečili riadnu dochádzku svojej dcéry do základnej školy, čo viedlo k tomu, že ich dcéra mal. XXXXX za uvedené obdobie vymeškala 299 neospravedlnených vyučovacích hodín, aj napriek upozorneniam a výzvam školy na nedbalú dochádzku.

lebo trestné stíhanie je neprípustné, proti tomu, kto zomrel alebo bol vyhlásený za mŕtveho  
 
Odôvodnenie:
        Vyšetrovateľ Okresného riaditeľstva PZ vo VXXXXX  podľa § 206 ods.1/Trestného poriadku uznesením sp. zn. ORP-271/1-VYS-VT-2015 zo dňa 02.09.2015 vzniesol obvinenie XXXXX a XXXXX pre prečin ohrozovania mravnej výchovy mládeže podľa § 211 ods. 1 písm. b, ods. 3 písm. a/Trestného zákona, na tom skutkovom základe, že v priebehu školského roka 2014/2015 v obci XXXXX, okr. Vranov nad Topľou, ako rodičia mal. XXXXX, nar. XXXXX, žiačky Základnej školy Kukučínova XXXXX, okr. Vranov nad Topľou, ktorej zo Zákona o rodine č. 36/2005 Z.z. vyplýva povinnosť starať sa sústavne a dôsledne o všestranný vývoj a rozvoj svojej dcéry, nezabezpečili riadnu dochádzku svojej dcéry do základnej školy, čo viedlo k tomu, že ich dcéra mal. XXXXX za uvedené obdobie vymeškala 299 neospravedlnených vyučovacích hodín, aj napriek upozorneniam a výzvam školy na nedbalú dochádzku.

V priebehu vyšetrovania boli k veci vypočutí: svedkyňa-poškodená  XXXXX, svedkovia: XXXXX, XXXXX. Boli zabezpečené psychologické vyšetrenia, správy na maloletú, predvolania a upozornenia na nedbalú dochádzku, charakteristiky na obvinených, rodné listy a úmrtný list. 

Z priloženého úmrtného listu vyplýva, že obv. XXXXX zomrel dňa 13.08.2015.

     Podľa § 9 ods. 1 písm. d Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, proti tomu, kto zomrel alebo bol vyhlásený za mŕtveho.

Vzhľadom na vyššie uvedené bolo potrebné rozhodnúť tak, ako je  to uvedené vo výrokovej časti tohto uznesenia a trestné stíhanie obvineného XXXXX, zastaviť podľa § 215 ods. 1 písm. d Trestného zákona s poukazom na § 9 ods. 1 písm. d Trestného zákona. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.  

	JUDr. Stanislava Nemčíková 
	 prokurátorka